Likumprojekts

Grozījums Teiču dabas rezervāta likumā

Izdarīt [Teiču](http://likumi.lv/ta/id/59994-par-ipasi-aizsargajamam-dabas-teritorijam) dabas rezervāta likumā (Latvijas Republikas Saeimas un Ministru Kabineta Ziņotājs, 2008, 13. nr.; 2009, 12. nr.; Latvijas Vēstnesis, 2010, 205. nr. ) šādu grozījumu:

Izteikt 10. panta otrās daļas 4. punktu šādā redakcijā:

“4) lietot augu aizsardzības līdzekļus ar kādu no šādām bīstamībām:

a) akūts toksiskums (caur muti, caur ādu un ieelpojot) 1. bīstamības kategorija – atbilstošie bīstamības apzīmējumi: H 300; H 310 un H 330,

b) akūts toksiskums (caur muti, caur ādu un ieelpojot) 2. bīstamības kategorija – atbilstošie bīstamības apzīmējumi: H 300; H 310 un H 330,

c) akūts toksiskums (caur muti, caur ādu un ieelpojot) 3. bīstamības kategorija – atbilstošie bīstamības apzīmējumi: H 301; H 311 un H 331,

d) cilmes šūnu mutagenitāte 1. bīstamības kategorija – atbilstošais bīstamības apzīmējums: H 340;

e) akūta bīstamība ūdens videi, 1. bīstamības kategorija – atbilstošais bīstamības apzīmējums: H400;

f) hroniska bīstamība ūdens videi, 1. bīstamības kategorija – atbilstošais bīstamības apzīmējums: H 410;

g) hroniska bīstamība ūdens videi, 2. bīstamības kategorija – atbilstošais bīstamības apzīmējums: H 411;

h) hroniska bīstamība ūdens videi, 3. bīstamības kategorija – atbilstošais bīstamības apzīmējums: H412;

i) hroniska bīstamība ūdens videi, 4. bīstamības kategorija – atbilstošais bīstamības apzīmējums: H413;

j) lietot augu aizsardzības līdzekļus, kas ir iekļauti aktuālajā Valsts augu aizsardzības dienesta publicētā bitēm kaitīgo līdzekļu sarakstā.”.

Vides aizsardzības un

reģionālās attīstības ministrs J.Pūce